**Élelmiszertudományi Doktori Iskola (ÉTDI)**

**Házivédés**

A házivédés teljeskörű megszervezése, a SZIE doktori szabályzat szerint, a témavezető feladata.

**PhD házivédés Bizottságának összetétele**

A műhelyvita Bizottságában az értekezés témakörének megfelelő kutatási területen működő, legalább PhD fokozattal rendelkező személyeknek kell lennie.

Bizottság tagjai:

* elnök,
* titkár,
* két opponens (legalább az egyikük külsős).

A Bizottsági tagokon és a témavezetőn kívül FONTOS, hogy további minimum 5 PhD fokozattal rendelkező személy vegyen részt a műhelyvitán, a jelenléti íven dokumentálva!

**PhD műhelyvita/házivédés elnöki követelményei**

A műhelyvita elnöke az Egyetemmel közalkalmazotti jogviszonyban lévő egyetemi tanár, vagy habilitált egyetemi docense lehet (nem lehet a témavezető).

**PhD házivédés opponensi követelményei és az opponensek feladatai**

Az opponenseknek az értekezés témakörének megfelelő kutatási területen működő, legalább PhD fokozattal rendelkező személyeknek kell lennie.

Az Opponens a véleményét a SZIE szabályzatában megadott szempontok (a <https://uni-mate.hu/hu/kepzesek/doktori-kepzes> honlapon a weboldal alján, a Doktori szabályzat mellékletei, 6. sz. függelék DOC-ra kattintva érhető el) szerint készíti el és aláírva juttatja el a jelöltnek és a házivédés titkárának. A műhelyvita eredményéről a Bizottság (elnök, 2 opponens és a titkár) tagjaival ÉTÉB határozatot készít és ellenjegyzéssel látja el.

**A témavezető házivédéssel kapcsolatos teendői:**

* felkéri a házivédés elnökét a műhelyvita lebonyolítására,
* felkéri az opponenseket a jelölt PhD dolgozat tervezetének bírálatára,
* felkéri a házivédés titkárát a dokumentációs teendők elvégzésére,
* termet foglal a házivédés lebonyolításához,
* kiküldi a műhelyvita meghívóját.

**A házivédés elnökének feladatai:**

* levezeti a műhelyvitát,
* a műhelyvita eredményéről a Bizottság (elnök, 2 opponens és a titkár) tagjaival ÉTÉB határozatot készít és ellenjegyzéssel látja el. (ÉTÉB határozat minta az ÉTDI honlapon (<http://etdi.szie.hu/dokumentumok>) található.)

**A házivédés titkárának feladatai:**

* a műhelyvita lefolytatásáról jegyzőkönyvet készít (jegyzőkönyv minta az ÉTDI honlapon található),
* a műhelyvita eredményéről a Bizottság (elnök, 2 opponens és a titkár) tagjaival ÉTÉB határozatot készít (ÉTÉB határozat minta az ÉTDI honlapon található),
* a műhelyvitán jelenléti ívet készít,
* a műhelyvita lefolytatásának aláírt jegyzőkönyvét; az aláírt opponensi véleményeket; az aláírt ÉTÉB határozatot és a jelenléti ívet benyújtja, mind elektronikusan, mind eredetiben a Doktori és Habilitációs Központ (DHK) Budai Campus Irodájához.